Drogas pilskalns

Drogas pilskalns atrodas Dienvidkurzemes novada Kalvenes pagastā. Pilskalns ir 14 metru augsts, stāvām malām, kas no apkārtējiem tīrumiem nošķirts ar grāvi un uzbedumu. Uzbedums un grāvja rietumu pusē atstātā ieejas vieta aizsargāta ar diviem mazākiem uzbedumiem.

Ernests Brastiņš raksta, ka "Pilskalna māju saimnieks Ansis Zīle pastāstījis, ka šai vietā senāk stāvējusi Maz-Drogas kungu kapliča, kas gadus 50 atpakaļ esot nojaukta. Redzamas vēl akmeņu un ķieģeļu atliekas".

Par šo vietu stāstot, ka šeit senos laikos esot bijusi zviedru pils. Kādā stūrī esot aprakta nauda, bet neviens īsti nezinot kur.

Atrastā vieta pieskaitāma parastā lieluma un tipa pilskalniem, kura nosaukumu uzglabājušas tuvumā esošās mājas. Pilskalna mītņu slānis rietumu pusē izjaukts no kartupeļu bedrēm, bet pilskalna vidū, lēsts, ka bijuši kungu kapi.

 Atsauces 

 Ārējās saites 
 Drogas pilskalns

Kategorija:Pilskalni Kurzemē
Kategorija:Kalvenes pagasts
Kategorija:Arheoloģiskie pieminekļi Latvijā